# ПРОЕКТ!



**ОБЩИНСКА ПРОГРАМА ЗА ЗАКРИЛА НА ДЕТЕТО 2025 Г.**

Общинската програма за закрила на детето 2025 г. е разработена въз основа на целите и принципите на Закона за закрила на детето и Правилникът за неговото прилагане, Конвенция на ООН за правата на детето, Стратегия на европейския съюз за правата на децата 2021-2024г. , Национална програма за превенция на насилието и злоупотребата с деца и подзаконови нормативни актове и национални стратегически документи свързани с осигуряване на правата на децата.

Целта на програмата е на базата на утвърдените национални приоритети в областта на закрила на детето, да бъдат определени местните такива, след извършен анализ на специфичните потребности в Общината. Програмата ще спомогне за по-ефективна защита и гаранция на основните права на децата в Община Гурково във всички сфери на обществения живот.

# I. СТРАТЕГИЧЕСКА ЦЕЛ, ПРИОРИТЕТИ, ОПЕРАТИВНИ ЦЕЛИ И ДЕЙНОСТИ ЗА ТЯХНОТО ИЗПЪЛНЕНИЕ

# СТРАТЕГИЧЕСКА ЦЕЛ

Обединяване и координиране на усилията на общинските и местните държавни органи и неправителствени организации в посока всяко дете от Община Гурково да расте в семейна среда, която е в състояние да му осигури нормално физическо, умствено, нравствено и социалното развитие.

# ПРИОРИТЕТИ

* Намаляване на детската бедност и създаване на условия за социално включване на децата.
* Осигуряване на равен достъп до качествена предучилищна подготовка и училищно образование на всички деца.
* Подобряване здравето на децата.
* Защита на децата от всякакви форми на злоупотреба, насилие, експлоатация и просия.
* Насърчаване участието на децата в обществения живот

**ОПЕРАТИВНИ ЦЕЛИ И ДЕЙНОСТИ ЗА ИЗПЪЛНЕНИЕТО ИМ**

# ПРИОРИТЕТ I

**Намаляване на детската бедност и създаване на условия за социално включване на децата**

|  |  |  |  |
| --- | --- | --- | --- |
| Цели | Дейности | Отговорен орган | Финансово осигуряване |
| 1. Развиване на мерки за подкрепа на отговорно родителство. | 1.1.Осигуряване на финансова подкрепа на семейства, отговарящи на условията за месечно социално подпомагане за децата, които отглеждат.  1.2. Подкрепа на децата и семействата, в съответствие и изпълнение на основната цел на Закона за закрила на детето – „отглеждане на децата в семейна среда чрез развитие на алтернативни услуги за деца, както и чрез предоставяне на финансови или помощи в натура“.  1.3. Организиране и провеждане на тематични беседи за опасностите, които крие ранната бременност за майката и бебето сред подрастващите и техните родители.  1.4. Прилагане на мерки за превенция и подпомагане на родители, срещащи трудности в процеса на отглеждане и възпитание на децата си.  1.5. Предоставяне на средства за подпомагане на младите семейства чрез отпускане на еднократна финансова помощ за новородено под формата на ваучери за закупуване на пелени за еднократна употреба и детски храни | Дирекция „Социално подпомагане“  Дирекция „Социално подпомагане“  Дирекция „Социално подпомагане“,Община Гурково  Дирекция „Социално подпомагане“ ,МКБППМН  Дирекция „Социално  подпомагане“,Община Гурково | В рамките  утвърдения бюджет  В рамките  утвърдения бюдж  В рамките  утвърдените бюджети  В рамките на утвърдените бюджети  В рамките  утвърдените  бюджети съгласуваните финансови средс от ОбС – Гурково за 2025 г. |
| 2. Развиване на мерки в подкрепа на родителите при наличие на риск за изоставяне на детето. | 2.1. Популяризиране на социалните услуги за подкрепа на деца и семейства в нужда.  2.2. Осъществяване на мерки за подкрепа на семейства, при които има риск от изоставяне или извеждане на детето, поради крайна бедност.  2.3. Осъществяване на мерки за ранна превенция на изоставянето чрез на изоставянето, чрез осигуряване на психологическа, педагогическа и правна помощ на родители. Насочване към подходящи социални услуги в общността. | Община Гурково  Дирекция „Социално подпомагане“, Община Гурково,  Социални услуги в общността, НПО  Дирекция „Социално подпомагане“, Община Гурково, НПО | В рамките на  утвърдените  бюджети  В рамките на  утвърдените  бюджети, дарения  В рамките на утвърдените бюджети |
| 3. Развитие на алтернативни семейни грижи | 3.1. Развиване на социалната услуга „приемна грижа“, съгласно партньорско споразумение между Агенция за социално подпомагане и Община Гурково. Осигуряване на допълнителна подкрепа на приемните семейства от страна на граждани и организации.  3.2. Консултиране, насочено към подобряване качеството на грижи за настанените деца в семейства на близки и роднини или в приемни семейства. | Община Гурково, Дирекция „Социално подпомагане“, ОЕПГ ,НПО  Дирекция „Социално подпомагане“, ОЕПГ, НПО | В рамките на утвърдените бюджети  В рамките на утвърдените бюджети |

# ПРИОРИТЕТ II

Осигуряване на равен достъп до качествена предучилищна подготовка и училищно образование на всички деца

|  |  |  |  |
| --- | --- | --- | --- |
| Цели | Дейности | Отговорен орган | Финансово осигуряване |
| 1. Осигуряване на качествено образование и подготовка за попълноценна реализация на всички деца. | 1.1 Превенция на отпадането от училище:  1.1.1 Обхващане и задържане в образователната система на деца и ученици в задължителна предучилищна и училищна възраст и устойчивост на обхвата.  1.1.2. Прилагане на процедурата за налагане на административни мерки по чл. 347 от Закона за предучилищно и училищно образование (ЗПУО).  1.1.3. Подпомагане на пълноценното участие в учебно-възпитателния процес на деца и ученици в неравностойно социално положение (осигуряване на средства за участие в екскурзии, лагери, пленери, състезания и др.).  1.1.4. Тематична квалификационна дейност на педагогическите специалисти.  1.1.5. Усъвършенстване на системата от мерки за работа със семействата на необхванатите и отпаднали от училище деца.  1.1.6. Прилагане на ефективни форми и методи за комуникация между образователните институции и семейството  1.1.7. Подобряване условията за интеграция на децата и учениците от етническите малцинствени групи на територията на община Гурково.  1.2. Укрепване и насърчаване на партньорството между родителите на деца в детските градини и институциите  1.3. Подкрепа за плавен преход и адаптация на децата от семейна среда към детската градина  1.4. Превенция на агресията и насилието в образователните институции. | РУО, Община Гурково, ДСП, РУ на МВР, училища, детски градини  Община Гурково  Детски градини, училища  Община Гурково  Детски градини, училища  Детски градини, училища  Община Гурково  Детски градини, училища Община Гурково  Училищни настоятелства  Обществени съвети  Община Гурково  Училища, Детски градини  Община Гурково, РУО, детски градини,  Община Гурково  Дирекция„Социално подпомагане“, отдел „Закрила на детето“, РЗИ  Община Гурково, РУО, детски градини  Училища, Детски градини, РУО – Стара Загора, ДСП, ДПС при РУ на МВР, МКБППМН | В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети |
| 2. Образование, достъпно за всички деца. Продължаване на политиката за включващо обучение на децата със специални образователни потребности (СОП) и подобряване качеството на образователната система | 2.1. Изпълнение на дейностите по предоставяне на обща и допълнителна подкрепа за деца и ученици, съгласно Наредба за приобщаващото образование, приета с ПМС № 232 от 20.10.2017 г.  2.2. Подпомагане на пълноценното участие в учебно-възпитателния процес на ученици със СОП чрез осигуряване на необходимите специалисти, средства, условия, материали и др.  2.3. Провеждане на квалификационни курсове за преподаватели.  2.4. Поетапно адаптиране на градската архитектурна среда, включително в детските градини и училища, към потребностите на децата със СОП. | Училища  Детски градини  Община Гурково  РЦПППО  НПО  РУО – Стара Загора, Детски градини, Училища  РУО – Стара Загора, Детски градини, Училища  Община Гурково  Училища  Детски градини | В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети  и по проекти с външно финансиране |
| 3. Развиване на професионалното образование | 3.1. Разширяване обхвата на дуалното образование чрез оценка на ефективността и засилване на партньорствата с местния бизнес. | РУО, Община Гурково,  училища | В рамките на утвърдените бюджети |
| 4. Участие в програми и проекти за развитие на образованието | 4.1. Реализиране на дейности по програми и проекти от детски градини и училища от Община Гурково | Училища, детски градини, Община Гурково  РУО – Стара Загора | В рамките на утвърдените бюджети |
| 5. Стимулиране на дейности и изяви на учениците, свързани със заниманията по интереси | 5.1. Организиране и провеждане на междуинституционални дейности и изяви, включително състезания, концерти и др.  5.2. Организиране и провеждане на посещения на културни, исторически, природонаучни обекти, музеи, библиотеки и др. институции, публични и стопански организации и др. | Община Гурково  Община Гурково | В рамките на утвърдения бюджет на отговорните институции |

**ПРИОРИТЕТ III**

**Подобряване здравето на децата**

|  |  |  |  |
| --- | --- | --- | --- |
| Цели | Дейности | Отговорен орган | Финансово осигуряване |
| 1. Превенция, промоция и профилактика за подобряване здравето на децата в ранна възраст. Повишаване на здравната култура в семейството. | 1.1. Осигуряване на здравословна жизнена среда за отглеждане и възпитание на децата от ранна детска възраст в общинските детски заведения чрез:  - здравословно и балансирано хранене;  - превенция на възникване и разпространение на заразни и социално значими заболявания;  - съдействие за осигуряване на достъп до здравни услуги на деца от уязвими рискови групи;  - осигуряване на информационни материали на здравна тематика за родителите и провеждане на обучения за насърчаване на добри родителски практики.  1.2. Провеждане на кампании и инициативи за промотиране на детското здраве, здравословното хранене и здравословен начин на живот. | Община Гурково, РЗИ, Дневни детски ясли, Детски градини, Здравни медиатори  Община Гурково,РЗИ,Дневни ясли,Детски градини,Здравни медиатори | В рамките на утвърдените  В рамките на утвърдените бюджети |
| 2. Развиване на профилактични мерки за опазване здравето на децата и намаляване на броя на децата, страдащи от социално значими заболявания. Повишаване здравната култура на децата. | 2.1. Провеждане на кампании и инициативи по Национална програма за превенция на хроничните незаразни болести (НППХНБ) 2021-2025 г. за информиране на децата и младежите за:  • рисковете за здравето при употребата на тютюневи изделия и употребата на наркотични вещества  • злоупотребата с алкохол  • развитието на зависимости;  • за двигателната активност;  • за здравословното хранене и начин на живот;  • за борба с наднорменото тегло при децата и рисковите фактори свързани с него;  • превенция на рисковото сексуално поведение.  2.2. Провеждане на информационни кампании по превенция на ранната бременност, раждане и майчинство.  2.3. Системно проследяване ваксинирането на деца от рисковите общности – информиране, мотивиране.  2.4. Обучения, семинари, форуми, дискусии и др. за повишаване квалификацията на медицинските специалисти, работещи в детско и училищно здравеопазване. | РЗИ, Община Гурково, Здравни медиатори, НПО,  Училища  Детски градини  РЗИ, Училища, Здравни медиатори, НПО  Педиатри и лични лекари, практикуващи на територията на общината, Здравни медиатори, Община Гурково  Община Гурково , РЗИ, НПО | В рамките на утвърдените бюджети  В рамките на утвърдените бюджети  В рамките на утвърдените бюджети |
| 3. Повишаване на информираността на децата за разпространението на ХИВ/СПИН, болести, предавани по полов път и злоупотреба с психоактивни вещества. | 3.1. Провеждане на информационни кампании за повишаване на информираността на децата за разпространение на ХИВ/СПИН и употреба и злоупотреба с психоактивни вещества.  3.2. Работа по Координационния механизъм за взаимодействие при работа по случаи на деца, заразени с ХИВ, Хепатит В и С и сексуално предавани инфекции. | РЗИ, Училища, ДПС РУ на МВР, Педиатри и Община Гурково,  Институциите, включени в комисият а за детето | В рамките на утвърдените бюджети  В рамките на утвърдените бюджети |

**ПРИОРИТЕТ IV**

**Защита на децата от всякакви форми на злоупотреба, насилие, експлоатация и просия**

|  |  |  |  |
| --- | --- | --- | --- |
| Цели | Дейност | Отговорен орган | Финансово осигуряване |
| 1. Повишаване информираността на обществото, децата и на техните семейства, относно правата на детето, насилието над деца и стимулиране на активното им участие в противодействие на насилието. | 1.1. Реализиране на дейности по Национална програма „Работа на полицията в училище“.  1.2. Провеждане на информационни кампании и беседи за превенция на насилието и повишаване информираността сред децата относно тяхното право на закрила от всички форми на насилие.  1.3. Индивидуални и групови консултации с деца и семейства, пострадали от някаква форма на насилие.  1.4. Реализиране на дейности от ученици за ученици, свързани с разпознаване формите на насилие и тяхното предотвратяване в семейството, училището, улицата и др. | МКБППМН, Училища, РУ на МВР, ДСП, НПО  МКБППМН, НПО,  МКБППМН, НПО,  МКБППМН, РУ на МВР | В рамките на утвърдените бюджети  В рамките на утвърдените бюджети  В рамките на утвърдените бюджети |
| 2. Повишаване на професионалната компетентност на специалистите, работещи с деца, за разпознаване на белезите за насилие и незабавно сигнализиране | 2.1. Обучения, семинари и работни срещи, свързани с разпознаване белезите на насилие и дейности по предотвратяване на риска от насилие в семейството, училището и на улицата.  2.2. Осъществяване на акции, с цел превенция на попадането на деца на улицата.  2.3. Популяризиране на съществуващите линии за сигнализиране за деца в риск на телефон: 0 80019 100, както и на тел. 112 | Община Гурково, Училища, Дирекция „Социално подпомагане“, НПО, РУ на МВР  РУ на МВР, МКБППМН  Дирекция „Социално подпомагане”  Дирекция „Социално  подпомагане“, РУ на МВР, Училища | В рамките на утвърдените бюджети  В рамките на утвърдените бюджети  В рамките на утвърдените бюджети |
| 3. Развиване на услуги, насочени към превенция на насилието и реинтеграция в семейството, училището и обществото на деца, жертви на насилие, особено на сексуално насилие, трафик, най-  тежки форми на детски труд. | 3.1. Индивидуални консултации с деца и семейства, с цел формиране и/или повишаване на социалните умения, емоционалните компетентности, мотивацията за активно включване в образователния процес.  3.2. Сътрудничество при прилагане на Координационния механизъм за взаимодействие при работа по случаи на деца, жертви на насилие или в риск от насилие и за взаимодействие при кризисна ситуация.  3.3. Сътрудничество при прилагане на Координационен механизъм за намаляване на детската просия.  3.4. Сътрудничество при работа със случаи на непридружени деца, търсещи и/или получили международна закрила. | МКБППМН, обществени  възпитатели, училища, ДСП  Община Гурково, РУ на МВР, ДПС, ОЗД  МКБППМН,  Община Гурково, РУ на МВР, ДПС, ДСП чрез ОЗД,  МКБППМН,  Община Гурково, РУ на МВР, ДПС, ДСП чрез ОЗД, | В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети |
| 4. Намаляване броя на децата пострадали или жертви на пътно транспортни произшествия.  5. Превенция на децата в дигиталното пространство | 4.1. Повишаване информираността на децата и учениците за поведението им като участници в пътното движение чрез провеждане на беседи, викторини, състезания, изложби и др.  4.2. Общински мероприятия за популяризиране правилата за безопасност на движение по пътищата.  5.1. Кампании за безопасен интернет сред децата  5.2. Повишаване ангажираността на родителите за предпазване на децата в онлайн среда. | Детски градини, Училища, НПО  РУ на МВР  Община Гурково, РУ на МВР, НПО и други  МКБППМН, Училища  МКБППМН, Училища | В рамките на утвърдените бюджети  В рамките на утвърдените бюджети  В рамките на утвърдените бюджети  В рамките на утвърдените бюджети |

**ПРИОРИТЕТ V**

**Насърчаване участието на децата в обществения живот**

|  |  |  |  |
| --- | --- | --- | --- |
| Цели | Дейност | Отговорен орган | Финасово осигурявне |
| 1. Подкрепа и насърчаване  на детското участие в обществения живот. | 1.1. Утвърждаване на детското участие в обществения живот на територията на община Гурково  1.2. Организиране и провеждане на обучения, дискусии, дебати, тренинги ,ролеви игри с цел формиране на умения за вземане на решения и повишаване на самооценката на децата | Община Гурково  МКБППМН,  Училища, Община Гурково | В рамките на утвърдените бюджети  В рамките на утвърдените бюджети |
| 2. Повишаване информираността и активността на децата и младите хора в обществения живот | 2.1 Подкрепа и насърчаване на младежките инициативи, допринасящи за обогатяване на културния и социален живот на младите хора в общината. | Община Гурково  МКБППМН, Училища, детски градини | В рамките на утвърдените бюджети |
| 3. Развитие на доброволчеството. | 3.1. Популяризиране на доброволчеството и насърчаване участието на децата в доброволчески инициативи.  3.2. Организиране, провеждане и/или подкрепа на благотворителни и обществено значими инициативи. | Община Гурково  МКБППМН, НПО,  Училища, детски градини,  Община Гурково  МКБППМН, НПО  Училища, детски градини, | В рамките на утвърдените бюджети |

# II. ОЧАКВАНИ РЕЗУЛТАТИ

1. Разкриване на качествени и отговарящи на потребностите социални услуги в общността.
2. Превенция за предотвратяване на изоставяне на деца в ранна детска възраст.
3. Качествено образование за всички деца и ограничаване броя на децата отпаднали от предучилищно и училищно образование.
4. Спазване правата на децата.
5. Намаляване броя на децата, извършили престъпления и противообществени прояви.

# III. МОНИТОРИНГ, ОЦЕНЯВАНЕ И ОТЧИТАНЕ

1.Постоянният мониторинг на дейностите по реализиране на оперативните цели се осъществява от Община Гурково и Отдел „Закрила на детето” към Дирекция „Социално подпомагане” – Гурково.

2.Комисията за детето към Община Гурково осъществява текущата практическа дейност по реализиране на програмата и предприема мерки по контрола на изпълнението им.

**Общинската програма за закрила на детето най-общо отразява приоритетите и мерките в посока работата на отговорните институции за подобряване благосъстоянието на децата и техните семейства, като не изключва и други дейности, мерки и програми.**

**Общинската програма е изготвена от Комисия за детето към Община Гурково, съгласно чл. 6, ал. 2, т. 1 от Правилника за прилагане на Закона за закрила на детето.**

**Програмата е отворена за допълнителни промени, както и за подкрепа от други организации и институции**

**Мариана Маринова:**

Председател на Комисия за детето към Община Гурково

**Използвани съкращения:**

**ДДД – Делегирана държавна дейност**

**ДПС – Детска педагогическа стая**

**ДСП – Дирекция „Социално подпомагане”**

**ОЕПГ – Областен екип по приемна грижа**

**МКБППМН – Местна комисия за борба с противообществените прояви на малолетни и непълнолетни**

**НПО – Неправителствена организация**

**ОДЗ – Отдел „Закрила на детето“**

**РЗИ – Регионална здравна инспекция**

**РУО – Регионално управление на образованието**

**РУ на МВР – Районно управление на Министерство на вътрешните работи**

**РЦПППО – Регионален център за подкрепа на процеса на приобщаващото образование**

**Нормативна уредба, използвана при съставяне на програмата:**

**1. Закон за предучилищно и училищно образование**

**2. Наредба за приобщаващото образование**

**3. Закон за закрила на детето**

**4. Правилник за прилагане на закона за закрила на детето**

**5. Закон за здравето**

**6. Наредба № 1 от м. януари 2009 година за обучение на деца със СОП и/или с хронични заболявания**

**7. Закон за МВР**

**8. ЗБППМН**